ΚΑΝΟΝΙΣΜΟΣ (ΕΚ) αριθ. 1353/98 ΤΗΣ ΕΠΙΤΡΟΠΗΣ της 26ης Ιουνίου 1998 για την τροποποίηση του κανονισμού (ΕΚ) αριθ. 3846/87 για τον καθορισμό της ονοματολογίας των γεωργικών προϊόντων για τις επιστροφές κατά την εξαγωγή

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 804/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 1587/96 (2) και ιδίως το άρθρο 17 παράγραφος 14,

Εκτιμώντας:

ότι ο κανονισμός (ΕΟΚ) αριθ. 3846/87 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 707/98 (4), έχει καθορίσει, με βάση τη συνδυασμένη ονοματολογία, ονοματολογία των γεωργικών προϊόντων για τις επιστροφές κατά την εξαγωγή 7 ότι στις υποσημειώσεις της σελίδας του τομέα 9 του παραρτήματος, προβλέπονται κανόνες που θα πρέπει να ακολουθούνται κατά τη χορήγηση και τον υπολογισμό των επιστροφών για το γάλα και για τα γαλακτοκομικά προϊόντα 7

ότι ο κανονισμός (ΕΚ) αριθ. 707/98 τροποποίησε τον τρόπο υπολογισμού των επιστροφών για ορισμένα συμπυκνωμένα ζαχαρούχα γάλατα 7 ότι ο υπολογισμός βασίζεται εφεξής σε μια τυπική σύσταση κατά 60 % γάλα και 40 % ζαχαρόζη 7 ότι διαπιστώθηκε, όμως, ότι η σύσταση ορισμένων προϊόντων έχει διατυπωθεί με τρόπο που να απολαμβάνουν υπερβολικά υψηλής επιστροφής 7 ότι πρέπει, συνεπώς, να προσαρμοσθεί η ονοματολογία των γεωργικών προϊόντων για τις επιστροφές, καθορίζοντας ελάχιστη περιεκτικότητα σε ζαχαρόζη για τα σχετικά προϊόντα 7

ότι ορισμένες διατάξεις στις υποσημειώσεις ερμηνεύονται διαφορετικά και θα πρέπει, συνεπώς, να διευκρινισθούν οι σχετικές διατάξεις 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης γάλακτος και γαλακτοκομικών προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο τομέας 9 του παραρτήματος του κανονισμού (ΕΟΚ) αριθ. 3846/87 τροποποιείται ως εξής:

1. Τα στοιχεία που αφορούν τους κωδικούς ΣΟ 0402 99, 0404 90 81 και 0404 90 83 αντικαθίστανται από τα στοιχεία που αναγράφονται στο παράρτημα Ι.

2. Οι υποσημειώσεις (4) και (14) αντικαθίστανται από αυτές που αναγράφονται στο παράρτημα ΙΙ.

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από τις 16 Ιουλίου 1998.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 26 Ιουνίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 148 της 28. 6. 1968, σ. 13.

(2) ΕΕ L 206 της 16. 8. 1996, σ. 21.

(3) ΕΕ L 366 της 24. 12. 1987, σ. 1.

(4) ΕΕ L 98 της 31. 3. 1998, σ. 11.

ΠΑΡΑΡΤΗΜΑ Ι

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙ

(4) Το ποσό της επιστροφής ανά 100 χιλιόγραμμα του προϊόντος που υπάγεται στη διάκριση αυτή ισούται με το άθροισμα των ακολούθων στοιχείων:

α) το αναγραφόμενο ποσό ανά χιλιόγραμμο πολλαπλασιαζόμενο επί το βάρος του μέρους του γάλακτος που εμπεριέχεται σε 100 χιλιόγραμμα προϊόντος.

Εντούτοις, στην περίπτωση κατά την οποία έχουν προστεθεί στο προϊόν ορός γάλακτος ή/και παράγωγα προϊόντα του ορού γάλακτος ή/και καζεΐνη ή/και καζεϊνικά άλατα ή/και διήθημα ή/και προϊόντα που υπάγονται στον κωδικό ΣΟ 3504, το αναγραφόμενο ποσό ανά χιλιόγραμμο πολλαπλασιάζεται επί το βάρος του μέρους γάλακτος, εκτός του ορού γάλακτος ή/και της λακτόζης ή/και των παραγώγων προϊόντων του ορού γάλακτος ή/και καζεΐνη ή/και καζεϊνικά άλατα ή/και διήθημα ή/και προϊόντα που υπάγονται στον κωδικό ΣΟ 3504 που έχουν προστεθεί, το οποίο εμπεριέχεται σε 100 χιλιόγραμμα του προϊόντος 7

β) ένα στοιχείο που υπολογίζεται σύμφωνα με τις διατάξεις του άρθρου 12 παράγραφος 3 του κανονισμού (ΕΚ) αριθ. 1466/95 της Επιτροπής (ΕΕ L 144 της 28. 6. 1995, σ. 22).

Κατά την εκπλήρωση των τελωνειακών διατυπώσεων, ο ενδιαφερόμενος υποχρεούται να αναγράψει στη δήλωση που προβλέπεται για το σκοπό αυτό εάν έχουν προστεθεί ή όχι μη γαλακτικές λιπαρές ουσίες ή/και ορός γάλακτος ή/και παράγωγα προϊόντα του ορού γάλακτος ή/και καζεΐνη ή/και καζεϊνικά άλατα ή/και διήθημα ή/και προϊόντα που υπάγονται στον κωδικό ΣΟ 3504 και, εάν έχουν προστεθεί:

- την πραγματική περιεκτικότητα κατά βάρος ορού γάλακτος ή/και των παραγώγων προϊόντων του ορού γάλακτος ή/και της καζεΐνης ή/και των καζεϊνικών αλάτων ή/και του διηθήματος ή/και των προϊόντων που υπάγονται στον κωδικό ΣΟ 3504 και σακχαρόζη ή/και άλλες μη γαλακτικές ουσίες οι οποίες έχουν προστεθεί ανά 100 χιλιόγραμμα του τελικού προϊόντος καθώς και

- την περιεκτικότητα σε λακτόζη του προστεθέντος ορού γάλακτος.

(14) Όταν το προϊόν περιλαμβάνει μη γαλακτικές ουσίες, εκτός από τη σακχαρόζη, το μέρος που αντιπροσωπεύει τις μη γαλακτικές ουσίες εκτός της σακχαρόζης δεν λαμβάνεται υπόψη για τον υπολογισμό του ποσού των επιστροφών.

Το ποσό της επιστροφής ανά 100 χιλιόγραμμα του προϊόντος που υπάγεται στη διάκριση αυτή ισούται με το άρθροισμα των ακολούθων στοιχείων:

α) το αναγραφόμενο ποσό ανά χιλιόγραμμο πολλαπλασιαζόμενο επί το βάρος του γαλακτικού μέρους που περιλαμβάνεται σε 100 χιλιόγραμμα του προϊόντος 7

β) ένα στοιχείο που υπολογίζεται σύμφωνα με τις διατάξεις του άρθρου 12 παράγραφος 3 του κανονισμού (ΕΚ) αριθ. 1466/95 της Επιτροπής (ΕΕ L 144 της 28. 6. 1995, σ. 22).

Κατά την εκπλήρωση των τελωνειακών διατυπώσεων, ο ενδιαφερόμενος υποχρεούται να αναγράψει στη δήλωση που προβλέπεται για το σκοπό αυτό την πραγματική περιεκτικότητα κατά βάρος σακχαρόζης ή/και άλλων μη γαλακτικών ουσιών που έχουν προστεθεί ανά 100 χιλιόγραμμα του τελικού προϊόντος.